Oficiālais Vēstnesis L 288 , 09/11/1996 Lpp. 0006 - 0013



Komisijas Regula (EK) Nr. 2148/96 (1996. gada 8. novembris), ar ko paredz noteikumus lauksaimniecības produktu valsts intervences krājumu novērtēšanai un uzraudzībai EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1990. gada 27. novembra Regulu (EEK) Nr. 3492/90, ar ko nosaka faktorus, kuri jāņem vērā gada pārskatos attiecībā uz Eiropas Lauksaimniecības virzības un garantiju fonda Garantiju nodaļas finansējumu intervences pasākumiem valsts rezerves formā [1] un jo īpaši tās 8. pantu, tā kā Regula (EEK) Nr. 3492/90 nosaka principus, kas reglamentē pārskatus par lauksaimniecības krājumiem valsts noliktavās; tā kā, ņemot vērā pieredzi, kas gūta, piemērojot Komisijas 1990. gada 14. marta Regulu (EEK) Nr. 618/90, ar ko paredz noteikumus ikgadējās inventarizācijas veikšanai attiecībā uz lauksaimniecības produktiem valsts noliktavās [2], kurā jaunākie grozījumi izdarīti ar Regulu (EK) Nr. 3077/92 [3], būtu citādi jādefinē krājumu pārvaldībai noteiktā kārtība, īpašu uzmanību pievēršot noteikumiem to lauksaimniecības produktu krājumu novērtēšanai un uzraudzībai, kuri atrodas valsts noliktavās; tā kā būtu jāatceļ Regula (EEK) Nr. 618/90; tā kā būtu jāievieš piemērota pārvaldības un uzraudzības kārtība, lai nodrošinātu saprātīgu valsts noliktavās esošo krājumu pārvaldību; tā kā šajā regulā paredzētie pasākumi ir saskaņā ar Eiropas Lauksaimniecības virzības un garantiju fonda komitejas atzinumu, IR PIEŅĒMUSI ŠO REGULU. 1. pants 1. Jebkurai fiziskai vai juridiskai personai, kas glabā lauksaimniecības produktus, kuri iepirkti atbilstīgi Eiropas Lauksaimniecības virzības un garantiju fonda Garantiju nodaļas noteikumiem, ir jāveic Kopienas un valsts noteikumiem atbilstīga uzskaite. 2. Intervences aģentūrām ir pilnīgi atjaunināts to noliktavu pārziņu saraksts, ar kuriem tās ir noslēgušas valsts glabāšanas līgumu. Šis saraksts ietver informāciju, kas ļauj precīzi identificēt visas glabāšanas vietas, kā tilpumu, šķūņu, saldētavu vai tvertņu numurus, plānus un diagrammas. Saraksts intervences aģentūru galvenajos birojos ir pieejams Komisijas personālam un Komisijas pilnvarotām personām. 2. pants 1. Uzskaites dokumentāciju par produktu ievešanu, glabāšanu un izvešanu, uz kuru pamata gatavo Regulas (EEK) Nr. 3492/90 1. pantā minētos gada pārskatus, noliktavas pārzinis vismaz vienu reizi mēnesī nosūta intervences aģentūrai. 2. Intervences aģentūras rīcībā 1. punktā minētā uzskaite nonāk līdz tā mēneša desmitajai dienai, uz kuru tie attiecas. Tajā norāda vismaz glabāšanas vietu (ietverot, ja vajadzīgs, ziņas par apcirkni vai cisternu), no iepriekšējā mēneša pārnesto daudzumu, katras partijas ievešanu un izvešanu, kā arī krājumus perioda beigās. Tie ļauj precīzi identificēt tobrīd glabājamo daudzumu un ņem vērā pirkumus un pārdošanas, par kurām ir panākta vienošanās, taču attiecīgā krājumu ievešana vai izvešana vēl nav notikusi. Ieteicamais veidlapas paraugs atrodas I pielikumā. 3. pants 1. Pamatojoties uz 2. pantā minētajām mēneša deklarācijām, noliktavas pārzinis sagatavo gada krājumu deklarāciju. Intervences aģentūras šim mērķim izdotos norādījumus nosūta informācijai Komisijai sešu mēnešu laikā kopš šīs regulas stāšanās spēkā. 2. Gada krājumu deklarācija, kuras paraugs parādīts II pielikumā, rezumē glabājamos daudzumus, norādot sadalījumu pa produktiem un glabāšanas vietām, kā arī attiecībā uz katru glabājamo produktu sniedz partijas numurus (izņemot attiecībā uz labību), noliktavā ievešanas gadu (izņemot attiecībā uz spirtu) un atklāto noviržu izskaidrojumu. 4. pants 1. Intervences aģentūra ir atbildīga par saskaņā ar 1., 2. un 3. pantu savāktās informācijas pareizību. Tādēļ tā visu gadu ar neregulāriem starplaikiem noliktavās veic pārbaudes uz vietas, par kurām, ja iespējams, iepriekš nepaziņo. Katru noliktavu pārbauda vismaz vienu reizi gadā saskaņā ar III pielikumā paredzētajiem noteikumiem, un pārbaudes jo īpaši aptver: a) 2. un 3. pantā minētās informācijas vākšanas procedūru; b) noliktavas pārziņa uz vietas esošās uzskaites atbilstību intervences aģentūrai nosūtītajai informācijai un c) noliktavas pārziņa uzskaites, kas izmantota pēdējai tā iesniegtajai mēneša deklarācijai, uzskaitīto daudzumu fizisko klātbūtni noliktavā, novērtējot tos vizuāli vai, šaubu vai strīdus gadījumā, sverot vai mērot. Fizisko klātbūtni nosaka ar pietiekami tipisku fizisko pārbaudi, kas aptver vismaz III pielikumā noteikto procentuālo daudzumu, ļaujot secināt, ka pārskatos uzskaitītie daudzumi patiešām noliktavā atrodas. 2. Ja fiziskās pārbaudes laikā tiek atklāta novirze, pārbauda vēl tādu pašu procentu noliktavā esošo daudzumu, izmantojot to pašu metodi. Vajadzības gadījumā inspekciju var paplašināt līdz visu pārbaudāmās partijas vai noliktavas produktu svēršanai. 5. pants 1. Pārbaudītāja iestāde vai tās pārstāvis saskaņā ar 4. pantu un III pielikumu sagatavo ziņojumu par katru pārbaudi, ko veic vismaz vienu reizi gadā. 2. Ziņojumā ir vismaz šāda informācija: a) noliktavas pārziņa vārds, apmeklētās noliktavas adrese un pārbaudīto partiju apraksts; b) inspekcijas sākuma un beigu datums un laiks; c) inspekcijas vieta un glabāšanas, iepakošanas un pieejamības apstākļu apraksts; d) pilnīgi dati par pārbaudi veikušajām personām, to statuss un pilnvarojuma noteikumi; e) veiktie pārbaudes pasākumi un procedūras daudzuma noteikšanai – mērījumu metodes, aprēķini, starprezultāti un galīgie rezultāti, un izdarītie secinājumi; f) attiecībā uz katru glabājamo partiju vai šķiru – daudzums intervences aģentūras uzskaitvedībā, daudzums noliktavas uzskaitvedībā un nesakritības starp abām uzskaitvedībām; g) attiecībā uz katru glabājamo fiziski pārbaudīto partiju vai šķiru – f) apakšpunktā minētā informācija, kā arī uz vietas pārbaudītais daudzums un nesakritības, partijas vai īpašības numurs, paliktņi, kastes, tvertnes, cisternas vai citas attiecīgās glabāšanas vietas un svars (ja vajadzīgs, gan neto, gan bruto) vai daudzums; h) noliktavas pārziņa paskaidrojums, ja novērojamas nesakritības vai atšķirības; i) vieta, laiks un ziņojumu rakstījušās personas un noliktavas pārziņa vai tā pārstāvja paraksts; j) plašāka pārbaude, kas veikta noviržu gadījumā, norādot plašākās pārbaudes aptverto glabājamo daudzumu procentuālo attiecību, atklātās nesakritības un sniegtos paskaidrojumus. 3. Ziņojumus tūlīt nosūta intervences aģentūrai. Tūlīt pēc ziņojuma saņemšanas intervences aģentūras rēķinus labo, ņemot vērā atklātās nesakritības un atšķirības, un tās paziņo Eiropas Lauksaimniecības virzības un garantiju fondam saskaņā ar Regulas (EEK) Nr. 3492/90 3. un 4. pantu. 4. Ziņojumus glabā intervences aģentūras galvenajā birojā, un tie ir pieejami Komisijas personālam un Komisijas pilnvarotām personām. 5. Komisijai nosūta kopsavilkuma dokumentu, kurā uzskaitītas veiktās pārbaudes, pārbaudītie daudzumi un atklātās novirzes saistībā ar mēneša un gada deklarācijām kopā ar Padomes Regulas (EEK) Nr. 729/70 [4] 5. panta 1. punktā minētajiem gada pārskatiem. 6. pants 1. Noliktavas pārzinis ir atbildīgs par jebkādu starpību, kas atklāta starp glabājamajiem daudzumiem un ziņām, kas sniegtas intervences aģentūrai nosūtītajās krājumu deklarācijās. 2. Ja trūkstošie daudzumi pārsniedz atļauto pielaidi vai pielaides, summu piedzen no noliktavas pārziņa kā neidentificētu zaudējumu. Ja noliktavas pārzinis apstrīd zaudētos daudzumus, viņš var pieprasīt produkta mērīšanu vai svēršanu, un šādā gadījumā viņš uzņemas ar šo darbību saistītos izdevumus, ja vien neizrādās, ka uzrādītie daudzumi patiešām tur atrodas vai starpība nepārsniedz piemērojamo pielaides robežu, un tādā gadījumā mērīšanas un svēršanas izdevumus uzņemas pārbaudītāja organizācija. 3. Pielaides, kas noteiktas III pielikumā, piemēro, neskarot pielaides, kas noteiktas regulās par dažādiem produktiem, kā uzskaitīts Komisijas Regulā (EEK) Nr. 147/91 [5] 7. pants 1. Intervences aģentūrām ir centralizēts inventarizācijas saraksts, kas aptver visas glabāšanas vietas, produktus un daudzumus, kā arī produktu īpašības, katram nosakot svaru (ja vajadzīgs, gan neto, gan bruto svaru) vai tilpumu. 2. Visi atbilstīgi šai regulai sastādītie grāmatvedības uzskaites dokumenti un ziņojumi intervences aģentūras darbiniekiem un – saskaņā ar Regulu (EEK) Nr. 729/70 un jo īpaši tās 9. pantu – arī Komisijas pilnvarotiem darbiniekiem ir pieejami jebkurā laikā gan noliktavās, gan arī intervences aģentūrā. 8. pants 1. Intervences aģentūras nodrošina to, ka noliktavas pārziņiem ir datorizēta intervences krājumu uzskaite. Tās šim mērķim ietver attiecīgus noteikumus glabāšanas līgumos, kurus tās noslēdz ar noliktavas pārziņiem. 2. Šāda datorizēta uzskaite ir pilnībā gatava lietošanai ne vēlāk kā divus gadus pēc šīs regulas stāšanās spēkā. Tajā veido pastāvīgu inventāra sarakstu, kas ir tieši un tūlīt pieejams intervences aģentūras un Komisijas darbiniekiem, kā arī jebkurai to attiecīgi pilnvarotai personai. 9. pants 1. Dalībvalstis veic vajadzīgos pasākumus, lai nodrošinātu šīs regulas stāšanos spēkā un informē attiecīgās puses par sodiem, ja tās neievēro tās noteikumus. Dalībvalstis informē Komisiju par veiktajiem pasākumiem. 2. Dalībvalstis ietver glabāšanas līgumos noteikumus par finansiālajām sekām, ko rada noliktavas pārziņu izdarītie pārkāpumi un kas ir tiem atbilstīgas, ļaujot izbeigt līguma darbības tīšu pārkāpumu gadījumā vai tādu pārkāpumu gadījumā, ko rada nopietna nolaidība. 10. pants Ar šo atceļ Komisijas Regulu (EEK) Nr. 618/90. 11. pants Šī regula stājas spēkā trešajā dienā pēc tās publikācijas Eiropas Kopienu Oficiālajā Vēstnesī. To piemēro no 1996. gada 1. oktobra. Šī regula uzliek saistības kopumā un ir tieši piemērojama visās dalībvalstīs. Briselē, 1996. gada 8. novembrī Komisijas vārdā — Komisijas loceklis Franz Fischler [1] OV L 337, 4.12.1990., 3. lpp. [2] OV L 67, 15.3.1990., 21. lpp. [3] OV L 310, 27.10.1992., 19. lpp. [4] OV L 94, 28.4.1970., 13. lpp. [5] OV L 17, 23.1.1991., 9. lpp. -------------------------------------------------- I PIELIKUMS +++++ TIFF +++++ -------------------------------------------------- II PIELIKUMS +++++ TIFF +++++ -------------------------------------------------- III PIELIKUMS FIZISKĀS PĀRBAUDES PROCEDŪRA (pārbaudēm, ievērojot 4. pantu) I. SVIESTS 1. Izvēlas partijas, kas pārstāv vismaz 5 % no kopējā valsts rezervē esošā daudzuma. Pārbaudāmās partijas izvēlas pirms noliktavas apmeklējuma, pamatojoties uz intervences aģentūras uzskaiti, bet noliktavas pārzini par to neinformē. 2. Uz vietas pārbauda izvēlēto partiju atrašanos noliktavā un to sastāvu: - nosaka partiju un kastu kontroles numurus, pamatojoties uz pirkuma vai ievešanas dokumentiem, - nosver paliktņus (vienu no 10) un kastes (vienu no katra paliktņa), - vizuāli pārbauda kastes saturu (vienu no pieciem paliktņiem), - pārbauda iesaiņojuma stāvokli. 3. Fiziski pārbaudītās partijas un pamanītās nesaskaņas vai trūkumus apraksta inventarizācijas ziņojumā. II. SAUSAIS VĀJPIENS 1. Izvēlas partijas, kas pārstāv vismaz 5 % no kopējā valsts rezervē esošā daudzuma. Pārbaudāmās partijas izvēlas pirms noliktavas apmeklējuma, pamatojoties uz intervences aģentūras uzskaites dokumentiem, bet noliktavas pārzini par to neinformē. 2. Uz vietas pārbauda izvēlēto partiju atrašanos noliktavā un to sastāvu: - nosaka partiju un maisu kontroles numurus, pamatojoties uz pirkuma vai ievešanas dokumentiem, - nosver paliktņus (vienu no 10) un maisus (vienu no 10), - vizuāli pārbauda maisa saturu (vienu no pieciem paliktņiem), - pārbauda iepakojumu stāvokli. 3. Fiziski pārbaudītās partijas un pamanītās nesaskaņas vai trūkumus apraksta inventarizācijas ziņojumā. III. LABĪBA A. Fiziskās pārbaudes procedūra 1. Izvēlas pārbaudāmos apcirkņus vai glabāšanas telpas, kas pārstāv vismaz 5 % no kopējā valsts rezervē esošā labības daudzuma. Izvēle pamatojas uz intervences aģentūras uzskaites dokumentiem, bet noliktavas pārzini par to neinformē. 2. Fiziskā pārbaude: - pārbauda labības atrašanos izvēlētajos apcirkņos vai glabāšanas telpās, - identificē labību, - pārrauga glabāšanas apstākļus un glabāšanas vietas, kā arī salīdzina labības identitāti ar noliktavas uzskaites dokumentiem, - glabāto daudzumu novērtē ar intervences aģentūras iepriekš apstiprinātu metodi, kuras aprakstam jāatrodas tās galvenajā birojā. 3. Katrā glabāšanas vietā jābūt pieejamam noliktavas plānam un katras tvertnes vai glabāšanas telpas izmēriem. Labība jāglabā tā, lai tās daudzumu varētu pārbaudīt. B. Procedūra, ja tiek atklātas nesaskaņas Pārbaudot daudzumu, ir atļauta zināma pielaide. Šīs regulas 6. pantu piemēro tad, ja fiziskās pārbaudes laikā reģistrētais glabāto produktu svars atšķiras no uzskaites dokumentos norādītā svara par 5 % vai vairāk, attiecībā uz glabāšanu tvertnēs vai uz grīdas. Ja labību glabā noliktavā, var reģistrēt daudzumus, kas nosvērti, tos ievedot noliktavā, nevis daudzumus, kas rodas daudzuma novērtējuma rezultātā, ja pēdējais nesniedz precizitāti, kas uzskatāma par adekvātu un starpība starp abiem skaitļiem nav pārmērīga. Intervences aģentūra šo izvēli izmanto, ja apstākļi to attaisno, katrā atsevišķā gadījumā un uz savu atbildību. Tā savā ziņojumā norāda, ka ir to izmantojusi. +++++ TIFF +++++ IV. SPIRTS 1. Izvēlas cisternas, kas pārstāv vismaz 5 % no kopējā valsts rezervē esošā daudzuma. Pārbaudāmās cisternas izvēlas pirms noliktavas apmeklējuma, pamatojoties uz intervences aģentūras uzskaites datiem, bet noliktavas pārzini par to neinformē. 2. Pārbauda muitas zīmogus, ja tos paredz valsts noteikumi. 3. Uz vietas pārbauda cisternu atrašanos noliktavā un to sastāvu: - identificē cisternas pēc to numura un spirta tipa, - salīdzina cisternu un to satura identitāti ar noliktavas krājumu uzkaiti un intervences aģentūras uzskaiti, - organoleptiski pārbauda spirta klātbūtni, tā tipu un daudzumu cisternās, - pārbauda glabāšanas apstākļus, vizuāli pārbaudot citas cisternas. 4. Fiziski pārbaudītās cisternas un pamanītās nesaskaņas vai trūkumus apraksta inventarizācijas ziņojumā. V. LIELLOPU GAĻA 1. Izvēlas partijas, kas pārstāv vismaz 5 % no kopējā valsts rezervē esošā daudzuma. Pārbaudāmās partijas izvēlas pirms noliktavas apmeklējuma, pamatojoties uz intervences aģentūras uzskaites dokumentiem, bet noliktavas pārzini par to neinformē. 2. Uz vietas pārbauda izvēlēto partiju atrašanos noliktavā un to sastāvu. Pārbaude ietver: - gaļai ar kauliem: - partiju identifikāciju un gabalu daudzuma pārbaudi, - svara pārbaudi 20 % no visiem gabaliem katram griezuma tipam un/vai šķirai, - vizuālo pārbaudi attiecībā uz iepakojuma stāvokli; - gaļai bez kauliem: - partiju identifikāciju un kastu numuru pārbaudi, - 10 % paliktņu vai konteineru svēršanu, - 10 % kastu svēršanu no katra nosvērtā paliktņa, - vizuālu pārbaudi attiecībā uz kastu saturu un iepakojuma stāvokli katrā kastē. Paliktņus izvēlas, lai ņemtu vērā dažādos glabājamos griezumus. 3. Fiziski pārbaudītās partijas un pamanītās nesaskaņas vai trūkumus apraksta inventarizācijas ziņojumā. VI. OLĪVEĻĻA 1. Izvēlas cisternas, kas pārstāv vismaz 5 % no kopējā valsts rezervē esošā daudzuma. Pārbaudāmās cisternas izvēlas pirms noliktavas apmeklējuma, pamatojoties uz intervences aģentūras uzskaites dokumentiem, bet noliktavas pārzini par to neinformē. 2. Uz vietas pārbauda cisternu atrašanos noliktavā un to sastāvu: - identificē cisternas pēc to numura un olīveļļas tipa, - salīdzina cisternu identitāti ar noliktavas krājumu uzskaites dokumentiem un intervences aģentūras uzskaiti, - organoleptiski pārbauda olīveļļas klātbūtni, tās tipu un daudzumu cisternās, - pārbauda glabāšanas apstākļus, vizuāli pārbaudot citas cisternas. 3. Fiziski pārbaudītās cisternas un pamanītās nesaskaņas vai trūkumus apraksta inventarizācijas ziņojumā. --------------------------------------------------